Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2905

6. évfolyam számára kimunkált Fizika kerettanterve, az utóbbira az 5–6. évfolyam Földrajz kerettanterve ad választ. Az Ökológia kerettanterv a NAT műveltségi területek oktatásának kiemelt fejlesztési feladatok követelményei közül a Környezeti nevelés és az EU és kultúra, továbbá a Testi és lelki egészség követelményeinek teljesítésére helyezi a fő hangsúlyt. Ezen kívül segíti a Hon- és népismeret és a Tanulás közös követelményeinek teljesítését. Az Ökológia kerettanterv jellemzői Az Ökológia kerettanterv – illeszkedve a KÉK tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A kerettanterv szorgalmazza a természetben való munkálkodást, a terepgyakorlatok keretében történő tanulást. A kerettanterv alkalmazásához szükséges feltételek Az Ökológia kerettantervet biológia-földrajz vagy biológia-kémia szakos tanári diplomával rendelkező, tereptani ismeretekben felkészült pedagógus eredményesen taníthatja. A kerettanterv különösebb tér- és időszervezést nem igényel. A természettudományi szaktanterem segítheti a tanulásszervezést. Jól felszerelt biológia szertár és iskolakert megléte viszont fontos feltétel. 2006/20/II. szám Az Ökológia, környezettan tanulásának céljai a 8. évfolyamon A kerettantervi környezetben a tanuló az ökológiai tudományok bevezető tanulmányait követően a diszciplináris tartalom megismeréséhez érkezik, melyben arra törekszünk, hogy megkedvelje az ökológiai gondolkodásmódot. A tanuló szerezzen ismereteket az ökológiai tudományok problémamegoldó szerepéről, saját módszeréről, eszközeiről. A diszciplináris alapokat ismerje meg, egyszerűbb műveleteket tudjon elvégezni. Kedvelje meg a természet megismerésének feladatait, legyen figyelme a valóság ökológiai szemlélésére. Kitartó módon törekedjen elmélyedni adott probléma ökológiai értelmezésére, annak történeti előzményeire, keresse maga is a fellelhető információkat, más szakirodalmi, irodalmi háttér megismerésére is irányuljon a figyelme. Tudjon megnyilatkozni mások előtt ökológiai témában, használja az ökológia nyelvét szakszerűen. Legyen nyitott az ökológiai gondolkodásmód más területen való hasznosítására és keresse azokat az irodalmi, művészeti, gazdasággal kapcsolatos alkotásokat, beszámolókat, cikkeket, melyek életkörülményeink, lehetőségeink jobbításáról szólnak. Legyen fogékony azon vonatkozások észrevételére, melyek az egyetemes kultúra, a környezeti kultúra, az információs kultúra, az egészség vonatkozásában előkerülnek. Sajátítsa el az ökológiai tudomány nyelvezetének helyes használatát a tanultaknak megfelelően, hasznosítsa a matematikában tanult műveleti tudását, vegye észre az ökológia egész társadalomban érvényesülő fontos szerepét, a környezet formálásában betöltött jelentőségét. Keressen kapcsolatot a művészet és az ökológia világa között, a tudósok életéből és munkásságuk nyomán a művészetben megörökített események kapcsán. Az ökológia informatikát megalapozó szerepét ismerje fel, legyen képessége észrevenni és rácsodálkozni a technika és az ökológia által létrehozott mindennapi eszközök, életmódformáló tárgyakra folyamatokra. Az emberi tevékenység, a sport ökológiai vonatkozásait vegye észre, az emberre is vonatkozó természeti törvények betartására fejlesszen ki érzéket, állandó figyelmet. A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz, tanítási segédlet Évfolyam Cím 8. Ökológia című tankönyv készül. 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  szövegfeldolgozás (adatkeresés, lényegkiemelés, vázlatkészítés, fogalomábra készítése, táblázat készítése)  rendszertani alapdokumentumok használata (az elemek vegyjeleinek megállapítása)  kísérletezés (mérés, vizsgálat, reproduktív kísérlet, problémamegoldó kísérlet)  gyűjtemények tanulmányozása  Indokolt esetben gyűjtemény készítése  térképolvasás (a térképjelek szerinti tájékozódás, információolvasás)  térképkészítés (méretarányos térkép készítése a közvetlen lakóhelyről, iskoláról és környékéről)  médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása)  szövegalkotás (reproduktív, félreproduktív, produktív)  írásbeli felelés (a szövegértés ellenőrzése a munkafüzet és a tankönyv feladatainak megoldásával)  felelés szóban (a szövegek, kísérletek, térképek értelmezésének és bemutatásának ellenőrzése)  felelés gyakorlatban (a mérés, a vizsgálat, a kísérlet elvégzése, bemutatása)  felelés szóban és írásban (a meghatározások, szabályok szó szerinti ellenőrzése; a tanultak megadott szempontok, és jegyzet alapján történő elmondása)  a gyűjteményben lévő anyag felismerése, bemutató példányok segítségével történő beszámolás  gyakorlati jegyzőkönyv és a tereptevékenységi terv felülvizsgálata és a jegyzőkönyv ellenőrzése  tanulói értékelés (önértékelés, diáktárs értékelése, csoport véleményének kifejezése)  tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek, a tanuló aktivitásának, feladatvállalásának, problémamegoldó készségének, önmaga aktualizálása fokának megítélése)  zsűri értékelése (házi és iskolán kívüli versenyek)  csoportos elemzés, egymás munkájának kritériumokhoz igazított bírálata az érvényesség, a korszerűség, a hasznosíthatóság, az elméleti értékelés és a gyakorlati kivitelezés, valamint a kapott értékek elemzése szempontjából 2006/20/II. szám Tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes